माहिष्‍मती के समृद्ध इतिहास को कौन नहीं बूझना चाहता - Pravakta.Com | प्रवक्‍ता.कॉम
कहते हैं कि जो समाज अपने इतिहास से सबक नहीं लेता, उसके वर्तमान और भविष्‍य दोनों को ही निन्दित होना पड़ता है। विविधताओं से भरा पड़ा हमारा इतिहास एक ओर जहां बड़े-बड़े युद्ध, महान योद्धा, चाणक्‍य जैसे शिक्षक, राजसत्‍ता, राज्‍य, धर्मों के उत्‍थान व अवसान तथा अपने होने और न होने का कारण बताता है वहीं दूसरी ओर देश के कथित ”उदारवाद, धर्मनिरपेक्ष व साम्‍यवाद” से कुछ न सीखने वालों का चरित्र व कालखंडों पर आक्षेप लगाकर अपनी बौद्धिक क्षमता की कंगाली दर्शाने वालों की कहानी भी सुनाता है।
एक दो दिन पहले किसी वामपंथी महिला ने सफलता के रिकॉर्ड तोड़कर इतिहास रच रही बाहुबली-2 के लिए अपनी फेसबुक वॉल पर लिखा, ”बाहुबली-2 में किसी मुस्‍लिम किरदार का ना होना दर्शाता है कि भगवा आतंक कितने जोर-शोर से हमारे दिलो-दिमाग पर छा रहा है”, इस कथित महान शख्‍सियत का नाम लिखकर मैं उन्‍हें महिमामंडित नहीं करना चाहती मगर उन्‍हें और उनके जैसों को अपने देश के विराट और वैभवशाली इतिहास की कुछ तस्‍वीर जरूर पेश करना चाहती हूं।
तो ”बाहुबली-2” अर्थात् ”बाहुबली द कन्‍क्‍लूजन” फिल्म में जिस महिष्मति रियासत की बात हुई है, वह चेदि जनपद की राजधानी ‘माहिष्मति’ है, जो नर्मदा के तट पर स्थित थी और उस पर हैहय वंश के क्षत्रियों का राज था। आजकल यह ज़िला इंदौर, मध्य प्रदेश में स्थित ‘महेश्वर’ के नाम से जाना जाता है और पश्चिम रेलवे के अजमेर-खंडवा मार्ग पर बड़वाहा स्टेशन से 35 मील दूर है।
‘ततो रत्नान्युपादाय पुरीं माहिष्मतीं ययौ।
तत्र नीलेन राज्ञा स चक्रे युद्धं नरर्षभ:।’
कालिदास ने ‘रघुवंशम’ में इंदुमती के स्वयंवर का वर्णन करते हुए नर्मदा तट पर स्थित माहिष्मति का उल्‍लेख किया है और यहाँ के राजा का नाम ‘प्रतीप’ बताया है-
‘अस्यांकलक्ष्मीभवदीर्घबाहो
लवेणि रम्यां रेवा यदि प्रेक्षितुमस्तिकाम:।’
माहिष्मति नरेश को कालिदास ने अनूपराज भी कहा है जिससे ज्ञात होता है कि कालिदास के समय में माहिष्मति का प्रदेश नर्मदा नदी के तट के निकट होने के कारण ”अनूप” (जिसकी उपमा का वर्णन न किया जा सके) कहलाता था।
पौराणिक कथाओं में माहिष्मति को हैहय वंशीय कार्तवीर्य अर्जुन अथवा सहस्त्रबाहु की राजधानी बताया गया है जिसे ‘महिष्मानस’ नामक चंद्रवंशी नरेश द्वारा बसाया गया। सहस्त्रबाहु इन्हीं का वंशज था।
आजकल साहित्‍य में भी ऐसे अनूठे प्रयोग हो रहे हैं जो इतिहास की क्रूरता को महिमामंडित करते हैं और इस कोशिश में लगे हैं कि औरंगजेब जैसे शासकों को भी ”हीरो” बना दिया जाए।
Tags: Featured, माहिष्‍मती, माहिष्‍मती के समृद्ध इतिहास
Previous प्राण की आहुति कोई देता !
Next 1857 की क्रान्ति का नायक धनसिंह गुर्जर कोतवाल